
SPEC. PASKIRTIES NARO SAUGOS SISTEMOS
TECHNINĖ SPECIFIKACIJA 


[bookmark: _GoBack]BENDROSIOS NUOSTATOS
0. Bendrieji reikalavimai:
1.1. Šioje techninėje specifikacijoje pateikiami pageidaujamos spec. paskirties naro saugos sistemos (toliau – sistema), skirtos Lietuvos kariuomenės kariams, medžiagų, konstrukcijos ir kokybės reikalavimai.
1.2. Tikslinė paskirtis – sistema bus naudojama apsaugoti narą atsitikus avariniam ar nelaimingam atsitikimui, iškilti į vandens paviršių ir išlaikyti narą ant vandens paviršiaus.

TECHNINIAI REIKALAVIMAI

2. Reikalavimai spec. paskirties naro sistemos konstrukcijai ir medžiagoms:
2.1.	sistema sukurta taip, kad naudotojui atsidūrus vandenyje visada atverčia galva aukštyn;
2.2.	sistema pagaminta iš specialaus vandens neįgeriančio audinio. T. y. panėrus po vandeniu, einant laikui sistema neturi keisti savo plūdrumo;
2.3.	sistema aprūpinta „MOLE“ sistemos diržais įrangos / kišenių išdėstymui;
2.4.	turi sutvirtintas vietas pečių plote ginklų ir amunicijos nešiojimo patogumui;
2.5.	sistema pritaikyta talpinti plūdrumo kompensatorius ir atsarginius plūdrumo įrenginius, kurie palaiko ne mažesnį plūdrumą:
2.5.1. 20 kg teigiamą plūdrumą sūriame vandenyje, 10 m gylyje;
2.5.2. 25 kg teigiamą plūdrumą 4,5 m gylyje;
2.5.3. 33 kg plūdrumą vandens paviršiuje;
2.6.	turi turėti reguliuojamas pečių ir juosmens jungtis;
2.7.	sistemos dydžiai turi būti nuo M iki XL. Sistemos dydžiai turi būti pritaikyti pagal balistinių plokščių dydžius „SAPI Cut“ plokštėms;
2.8.	pagrindinių plūdrumo kompensatorių turi būti ne mažiau kaip 2 vnt.;
2.9.	pagrindiniai plūdrumo kompensatoriai tvirtinami vidinėje sistemos dalyje;
2.10.	plūdrumo kompensatorių komplekto palaikomas plūdrumas – ne mažiau kaip 10 kg mažiausiam sistemos gaminamam dydžiui;
2.11.	pagrindinius plūdrumo kompensatorius galima pritaikyti dešiniarankiams ar kairiarankiams naudotojams;
2.12.	kiekviena sistema privalo turėti pagalbinę plūdrumo sistemą, susidedančią iš keturių pripučiamų kamerų;
2.13.	didžioji plūdrumo kamera prie sistemos pritvirtinta tokiu būdu, kad netrukdytų naudotojui, nekeistų standartinės sistemos (be plūdrumo kameros) ergonomikos, ji turi būti įdėta tam skirtame dėkle;
2.14.	nugarinė ir priekinė plūdrumo kameros turi būti sumontuotos taip, kad naudojant apsaugines balistines plokštes, joms turi būti užtikrinta balistinė apsauga;
2.15.	nugarinė ir priekinė kameros privalo turėti apsauginį slėgio ir greito išleidimo vožtuvus;
2.16.	didžioji plūdrumo kamera turi turėti papūtimo burna galimybę;
2.17.	teigiamas kameros plūdrumas vandens paviršiuje ne mažiau 33 kg;
2.18.	veikimo vandenyje metu kameros išdėstymas ir forma turi užtikrinti galimybę naudotis automatiniu ginklu;
2.19.	veiksmų vandenyje metu kameros išdėstymas ir forma turi užtikrinti galimybę plaukti;
2.20.	veiksmų vandenyje metu kameros išdėstymas ir forma turi užtikrinti, kad naudotojo galva visais įmanomais atvejais bus virš vandens;
2.21.	kamera turi būti lengvai ir greitai prisegama / nusegama nuo neperšaunamos sistemos aptarnavimui atlikti;
2.22.	plūdrumo kamera turi būti numatyta daugkartiniam naudojimui jūrinėmis sąlygomis;
2.23.	mažosios plūdrumo kameros turi susidėti iš dviejų atskirų plūdrumo kamerų su automatinio pripūtimo sistemomis ir paleidimo rankenėlėmis, kiekvienoje kameroje po vieną CO2 balionėlį (iš viso – 2 vnt.);
2.24.	mažosios plūdrumo kameros turi būti numatytos daugkartiniam naudojimui;
2.25.	turi būti numatytas mažųjų kamerų papūtimas burna;
2.26.	sistemos pečių diržai susiūti specialiomis neyrančiomis siūlėmis, kad prireikus juos būtų galima patrumpinti nepakenkiant patiems diržams;
2.27.	svoriai: jūrinė konfigūracija – ne daugiau 2,5 kg be balistinių priedų, sausumos konfigūracija – ne daugiau 1,1 kg be balistinių priedų; be plūdrumo kompensatorių sistemos;
2.28.	sistema turi būti tiekiama su specialiais diržais, skirtais greitai (iki 10 sekundžių) pritvirtinti, nuimti LK naudojamus „Draeger“ uždaro ciklo kvėpavimo aparatus, skirtus nardymui;
2.29.	sagtys / jungtys turi užtikrinti greitą (iki 10 sekundžių) aparato prisegimą ar atsegimą;
2.30.	sistemos konstrukcija turi būti tokia, kad naudotojas lengvai, viena ranka galėtų atsisegti ir nusivilkti / užsivilkti visiškai paruoštą darbui sistemą;
2.31.	būtina pateikti oficialius gamintojo testavimo dokumentus, patvirtinančius atitiktį 2.5 papunktyje iškeltiems reikalavimams;
2.32. 	sistema turi būti nauja, nenaudota;
2.33.	sistema skirta profesionaliam naudojimui jūrinėmis sąlygomis;
2.34.	sistemos spalva: žalia (angl. ranger green);
2.35.	sistemos diržas (angl. cummerbund) nuo S iki XL.
3. Komplektacija:
3.1.	Spec. paskirties naro saugos sistema;
3.2.	didžioji plūdrumo kamera;
3.3.	du pagrindiniai plūdrumo kompensatoriai;
3.4.	greito atsegimo / užsegimo sagtys uždaro ciklo aparatui;
3.5.	gamintojo testavimo dokumentai;
3.6.	naudojimosi instrukcija.
3.7. 	papildomai 4 vnt. CO2 balionėlių.
4. Atitikties sertifikatas:
   Tiekėjas su prekėmis turi pateikti prekių atitikties sertifikatą.
_______________________________

